ข้อบัญญัติองค์การบริหารส่วนตำบลท่าขึ้นเรื่อง การบริหารกิจการประปาพ.ศ. ๒๕๖๐[๑] โดยที่เป็นการสมควรตราข้อบัญญัติองค์การบริหารส่วนตำบลท่าขึ้นว่าด้วยการบริหารกิจการประปาในเขตองค์การบริหารส่วนตำบลท่าขึ้นอาศัยอำนาจตามความในมาตรา๖๘(๑) แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ และมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ.๒๕๔๖ องค์การบริหารส่วนตำบลท่าขึ้นโดยความเห็นชอบของสภาองค์การบริหารส่วนตำบลท่าขึ้นและนายอำเภอท่าศาลาจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลท่าขึ้น เรื่อง การบริหารกิจการประปา พ.ศ. ๒๕๖๐ข้อ ๒ ข้อบัญญัตินี้ให้ใช้บังคับภายในเขตองค์การบริหารส่วนตำบลท่าขึ้นนับตั้งแต่วันที่ได้ประกาศโดยเปิดเผยณ ที่ทำการองค์การบริหารส่วนตำบลท่าขึ้นแล้วเจ็ดวันข้อ ๓ บรรดาข้อบัญญัติ ข้อบังคับ ประกาศ ระเบียบ หรือคำสั่งอื่นใดในส่วนที่ได้ตราไว้แล้วซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้การประปาหมายถึง การประปาองค์การบริหารส่วนตำบลท่าขึ้น ตำบลท่าขึ้น อำเภอท่าศาลาจังหวัดนครศรีธรรมราชเจ้าหน้าที่การประปาหมายถึง นายกองค์การบริหารส่วนตำบลท่าขึ้น หรือบุคคลที่ได้รับการแต่งตั้งจากนายกองค์การบริหารส่วนตำบลท่าขึ้นผู้ขอใช้น้ำหมายถึง บุคคล หน่วยงาน องค์กรหรือสถานประกอบการที่ยื่นความประสงค์ขอใช้น้ำต่อเจ้าพนักงานท้องถิ่นผู้ใช้น้ำหมายถึง บุคคล หน่วยงาน องค์กรหรือสถานประกอบการที่ได้ทำสัญญาการใช้น้ำประปาไว้กับการประปาองค์การบริหารส่วนตำบลท่าขึ้นอัตราค่าน้ำประปาและค่าธรรมเนียมในการใช้น้ำประปาหมายถึง เงินหรือค่าธรรมเนียมอื่นใดที่องค์การบริหารส่วนตำบลท่าขึ้นเรียกเก็บจากผู้ใช้น้ำประปารวมทั้งค่ามาตรวัดน้ำ ค่าท่อ อุปกรณ์ ค่าแรงและค่าดำเนินการติดตั้งประปาจนแล้วเสร็จแต่ไม่รวมถึงค่าติดตั้งประปาภายในอาคารเจ้าพนักงานท้องถิ่นหมายถึง นายกองค์องค์การบริหารส่วนตำบลท่าขึ้นพนักงานเจ้าหน้าที่หมายถึง ปลัดองค์องค์การบริหารส่วนตำบลท่าขึ้น หรือข้าราชการ หรือพนักงานส่วนตำบลตำแหน่งอื่นที่ได้รับมอบหมายจากเจ้าพนักงานท้องถิ่นมาตรวัดน้ำหมายถึง เครื่องบอกจำนวนปริมาณการใช้น้ำที่ถูกต้องตามมาตรฐานที่องค์การบริหารส่วนตำบลท่าขึ้นกำหนดท่อภายนอกหมายถึง ท่อที่ต่อจากท่อจ่ายน้ำของการประปาไปเชื่อมต่อกับมาตรวัดน้ำท่อภายในหมายถึง ท่อที่ต่อจากมาตรวัดน้ำเข้าสู่สถานที่ใช้น้ำหรือภายในอาคารของผู้ใช้น้ำท่อเมนประปาหมายถึง ท่อเมนจ่ายน้ำของการประปาองค์การบริหารส่วนตำบลท่าขึ้นที่วางผ่านทางสาธารณะหรือสถานที่ใดๆ เพื่อการส่งน้ำประปาไปถึงผู้ใช้น้ำเครื่องกั้นน้ำหมายถึง ประตูน้ำที่ติดตั้งอยู่หน้ามาตรวัดน้ำซึ่งมีไว้สำหรับปิดและเปิดน้ำข้อ ๕ ให้นายกองค์การบริหารส่วนตำบลท่าขึ้นเป็นผู้รักษาการตามข้อบัญญัตินี้และให้มีอำนาจออกระเบียบประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้หมวด ๑การขอใช้น้ำประปา ข้อ ๖ การขอใช้น้ำประปา ผู้ขอจะต้องยื่นคำขอใช้น้ำต่อเจ้าหน้าที่การประปาตามแบบที่กำหนดในข้อบัญญัตินี้ณ ที่ทำการองค์การบริหารส่วนตำบลท่าขึ้นพร้อมเอกสาร ดังต่อไปนี้(๑)บัตรประจำตัวประชาชน หรือบัตรประจำตัวข้าราชการ หรือบัตรประจำตัวพนักงานองค์การของรัฐพร้อมสำเนาบัตรของผู้ขอใช้น้ำและลงนามสำเนาถูกต้อง(๒)สำเนาทะเบียนบ้านที่ขอติดตั้งประปาและหรือสำเนาทะเบียนบ้านฉบับที่มีชื่อผู้ขอติดตั้งประปาอยู่ในทะเบียนบ้าน(๓)แผนผังที่ตั้งมาตรวัดน้ำ(๔)กรณีผู้ยื่นคำขอใช้น้ำเป็นผู้เช่า หรือผู้อาศัยตามทะเบียนบ้านต้องมีหนังสือมอบอำนาจจากเจ้าบ้านมาประกอบด้วย(๕)หนังสือ หรือเอกสารใด ๆ ที่แสดงว่าผู้ขอใช้น้ำเป็นผู้มีกรรมสิทธิ์ในบ้านที่จะขอติดตั้งประปาในกรณีที่เจ้าของบ้านยังมิได้ย้ายเข้าอยู่ในทะเบียนบ้าน หรือย้ายเข้าอยู่ในทะเบียนบ้านแล้วแต่ในทะเบียนบ้านมิได้ระบุว่าเป็นเจ้าบ้านกรณีสถานที่ราชการบ้านพักของทางราชการที่ทำการของหน่วยงานรัฐวิสาหกิจ วัด และสถานที่ประกอบพิธีทางศาสนาต่างๆ ที่จดทะเบียนมีใบอนุญาตแล้ว การขอใช้น้ำประปาต้องให้ผู้มีอำนาจลงนามตามกฎหมายของสถานที่นั้นๆ เป็นผู้ยื่นคำขอใช้น้ำและเป็นคู่สัญญาใช้น้ำกับการประปากรณีบริษัทจำกัด บริษัทมหาชนจำกัดห้างหุ้นส่วนจำกัด ห้างหุ้นส่วนสามัญ ธนาคารโรงเรียนเอกชน และนิติบุคคลอื่น ๆ ที่มีความประสงค์ขอใช้น้ำประปาต้องยื่นคำขอตามแบบของการประปาให้ผู้จัดการหรือเจ้าของผู้มีอำนาจตามกฎหมายเป็นผู้ลงนามยื่นขอใช้น้ำประปาและเป็นคู่สัญญากับการประปาโดยนำหลักฐานมาแสดงการดำเนินการตามข้างต้นหากผู้มีอำนาจลงนามไม่สามารถยื่นคำขอและหรือเป็นคู่สัญญาใช้น้ำประปาด้วยตนเองให้ทำหนังสือมอบอำนาจให้ผู้หนึ่งผู้ใดทำการแทนได้และผู้รับมอบอำนาจจะต้องนำสำเนาบัตรประจำตัวประชาชนหรือสำเนาบัตรประจำตัวข้าราชการ หรือสำเนาบัตรประจำตัวเจ้าหน้าที่ของรัฐและสำเนาทะเบียนบ้านฉบับที่มีชื่อผู้รับมอบอำนาจให้ไว้แก่การประปาข้อ ๗ ผู้ขอใช้น้ำประปาต้องชำระค่าธรรมเนียมตามอัตราที่กำหนดท้ายข้อบัญญัตินี้เมื่อเจ้าหน้าที่การประปาพิจารณาอนุญาตให้ใช้น้ำประปาข้อ ๘ ให้เจ้าหน้าที่การประปาพิจารณาคำขอใช้น้ำภายใน๑๕ วันนับแต่วันที่ได้รับคำขอใช้น้ำประปาจากผู้ยื่นคำขอกรณีเจ้าหน้าที่ประปาพิจารณาแล้วอนุญาตให้ใช้น้ำประปาให้แจ้งผู้ยื่นคำขอดำเนินการชำระค่าธรรมเนียมการใช้น้ำประปาต่อไปกรณีเจ้าหน้าที่การประปาพิจารณาแล้วไม่อนุญาตให้ใช้น้ำประปาให้แจ้งเป็นหนังสือให้ผู้ยื่นคำขอทราบเป็นการด่วนพร้อมทั้งเหตุผลที่ไม่อนุญาตข้อ ๙ การขอใช้น้ำชั่วคราวให้ถือปฏิบัติเช่นเดียวกับข้อ๖ และข้อ ๗ และให้นำเอกสารการครอบครองที่ดิน หรือหนังสือรับรองการใช้พื้นที่ที่จะดำเนินการก่อสร้างมาแสดงต่อเจ้าหน้าที่มาตรวัดน้ำชั่วคราวเมื่อเลิกใช้แล้วให้ตกเป็นทรัพย์สินของการประปาและให้ติดตั้งได้ขนาดไม่เกินกว่า Ø ๓⁄๔ นิ้วข้อ ๑๐ การขอยกเลิกการใช้น้ำประปาชั่วคราวให้ผู้ใช้น้ำยื่นคำขอต่อเจ้าพนักงานท้องถิ่นตามแบบพิมพ์ที่องค์การบริหารส่วนตำบลที่ขึ้นกำหนดโดยผู้ใช้น้ำต้องฝากมาตรวัดน้ำไว้กับองค์การบริหารส่วนตำบลท่าขึ้น และต้องชำระค่าถอดมาตรวัดน้ำตามอัตราท้ายข้อบัญญัตินี้ทั้งนี้ การฝากมาตรวัดน้ำนั้นให้มีกำหนดเวลาคราวละหนึ่งปี เมื่อครบกำหนดระยะเวลาหากผู้ใช้น้ำประสงค์จะฝากมาตรวัดน้ำต่อให้ยื่นคำขอต่อเจ้าพนักงานท้องถิ่นตามแบบที่องค์การบริหารส่วนตำบลท่าขึ้นกำหนดภายใน๓๐ วัน นับถัดจากวันครบกำหนดหนึ่งปี หากไม่ยื่นคำขอภายในกำหนดเวลาดังกล่าวให้ถือว่าสิทธิการใช้น้ำประปาเป็นอันระงับไปข้อ ๑๑ เมื่อผู้ใช้น้ำขอยกเลิกใช้ ย้ายที่อยู่ โอนหรือเปลี่ยนชื่อผู้ใช้น้ำให้ยื่นคำร้องต่อการประปาองค์การบริหารส่วนตำบลท่าขึ้นล่วงหน้าอย่างน้อย๓ วัน และต้องชำระค่าธรรมเนียมตามอัตราที่กำหนดในท้ายข้อบัญญัตินี้ มิฉะนั้นจะถือว่ายังเป็นผู้ใช้น้ำอยู่และจะต้องรับผิดชอบจ่ายค่าน้ำตามอัตราที่กำหนดผู้เข้ามาอยู่ต่อจากผู้ใช้น้ำตามวรรคหนึ่งหากมีความประสงค์จะขอใช้น้ำประปาต้องยื่นคำร้องต่อการประปาองค์การบริหารส่วนตำบลท่าขึ้นภายใน๗ วันนับแต่วันย้ายเข้ามาอยู่ มิฉะนั้นจะต้องรับผิดชอบในจำนวนหนี้ที่ผู้ใช้น้ำรายเก่าค้างชำระอยู่หมวด ๒ระเบียบปฏิบัติของผู้ใช้น้ำประปา ข้อ ๑๒ ทรัพย์สินดังต่อไปนี้ เป็นกรรมสิทธิ์ของการประปาองค์การบริหารส่วนตำบลท่าขึ้น(๑)ท่อเมนประปา ท่อภายนอกที่ต่อจากท่อเมนรวมไปถึงมาตรวัดน้ำและอุปกรณ์เกี่ยวกับการประปาที่สร้างโดยงบประมาณขององค์การบริหารส่วนตำบลท่าขึ้นรวมถึงเครื่องกั้นน้ำ และตราผนึก(๒)ท่อและอุปกรณ์ต่าง ๆ ที่เกี่ยวกับการประปาที่ต่อหรือติดตั้งอยู่ในตรอกซอยถนน หรือทางสาธารณะ(๓)ท่อ และอุปกรณ์ต่าง ๆ ที่เกี่ยวกับการประปาที่ต่อหรือติดตั้งไป ลอดใต้หรือพาดผ่านพื้นดินหรือทรัพย์สินของผู้ใช้น้ำประปาหรือของผู้อื่น เพื่อประในการส่งน้ำ และจ่ายน้ำให้แก่ประชาชนหรือเพื่อการสาธารณะ หรือเพื่อใช้ป้องกันสาธารณภัยข้อ ๑๓ การต่อท่อประปาภายนอกจากท่อเมนถึงมาตรวัดน้ำและการติดตั้งมาตรวัดน้ำเป็นหน้าที่ของเจ้าหน้าที่การประปาองค์การบริหารส่วนตำบลท่าขึ้นและเมื่อติดตั้งแล้วให้ถือเป็นทรัพย์สินของการประปาองค์การบริหารส่วนตำบลท่าขึ้นข้อ ๑๔ การต่อท่อประปาภายในจากมาตรวัดน้ำเป็นหน้าที่ของผู้ใช้น้ำดำเนินการเองและเมื่อติดตั้งแล้วเป็นทรัพย์สินของผู้ใช้น้ำข้อ ๑๕ มาตรวัดน้ำเมื่อติดตั้งแล้วและปรากฏว่าในเดือนที่ผ่านมาผู้ใช้น้ำจะใช้น้ำหรือไม่ก็ตามการประปาองค์การบริหารส่วนตำบลท่าขึ้นจะคิดค่ารักษาเป็นรายเดือนตามอัตราค่าธรรมเนียมท้ายข้อบัญญัตินี้ข้อ ๑๖ การติดตั้งมาตรวัดน้ำจะต้องติดตั้งในตอนต้นทางในเขตสถานที่ของผู้ใช้น้ำหรือสถานที่อื่นซึ่งเหมาะสมแก่การตรวจสอบการจดปริมาตรการใช้น้ำ หรือการแก้ไขเปลี่ยนแปลงซ่อมแซมบำรุงรักษาได้โดยสะดวกข้อ ๑๗ การประปาองค์การบริหารส่วนตำบลท่าขึ้นจะตีตราผนึกไว้ที่มาตรวัดน้ำและเป็นหน้าที่ของผู้ใช้น้ำต้องรับผิดชอบดูแลรักษาให้อยู่ในสภาพเรียบร้อยหากเกิดความชำรุดเสียหายโดยการกระทำของผู้ใช้น้ำผู้ใดผู้หนึ่งหรือสัตว์เลี้ยงของผู้ใดผู้นั้นจะต้องชำระค่าปรับตามอัตราท้ายข้อบัญญัตินี้กรณีมาตรวัดน้ำชำรุดเสียหายเนื่องจากการกระทำของผู้ใช้น้ำผู้ใดผู้หนึ่งหรือสัตว์เลี้ยงของผู้ใดจนไม่สามารถจดบันทึกปริมาณการใช้น้ำจากมาตรวัดน้ำได้ หรือกรณีที่ผู้ใช้น้ำกระทำด้วยวิธีการใดๆ ให้ตัวเลขในมาตรวัดน้ำเดินไม่เป็นปกติตามสภาพเดิมที่องค์การบริหารส่วนตำบลท่าขึ้นได้ติดตั้งหรือมีเจตนากระทำให้มาตรวัดน้ำสูญหายไป ทำให้องค์การบริหารส่วนตำบลท่าขึ้นต้องเปลี่ยนหรือติดตั้งมาตรวัดน้ำใหม่ผู้นั้นต้องเสียค่าใช้จ่ายต่างๆ ในการเปลี่ยนหรือติดตั้งมาตรวัดน้ำใหม่และองค์การบริหารส่วนตำบลท่าขึ้นมีสิทธิ์เรียกร้องค่าเสียหายจากการกระทำดังกล่าวโดยการกำหนดอัตราค่าเสียหายนั้นให้เป็นดุลยพินิจของเจ้าพนักงานท้องถิ่นเป็นกรณีไปในกรณีมาตรวัดน้ำเกิดการชำรุดเสียหายอันเกิดจากการเสื่อมสภาพโดยอายุการใช้งานภัยธรรมชาติหรือจากเหตุเพลิงไม้ซึ่งไม่ได้เป็นการกระทำของผู้ใช้น้ำหรือบุคคลในครอบครัวหรือในความปกครองของผู้ใช้น้ำองค์การบริหารส่วนตำบลท่าขึ้นจะดำเนินการซ่อมแซมหรือติดตั้งใหม่ โดยใช้งบประมาณขององค์การบริหารส่วนตำบลท่าขึ้นทั้งหมดข้อ ๑๘ บรรดาท่อเมนประปา ท่อภายนอก และอุปกรณ์เกี่ยวกับการประปาที่เป็นทรัพย์สินของการประปาองค์การบริหารส่วนตำบลท่าขึ้นผู้ใช้น้ำจะต้องรับผิดชอบในการดูแลรักษา ผู้ใด หรือสัตว์เลี้ยงของผู้ใดกระทำให้เกิดการชำรุดเสียหายผู้นั้นจะต้องรับผิดชดใช้ค่าเสียหายสำหรับการนั้นข้อ ๑๙ ห้ามผู้ใช้น้ำ หรือผู้หนึ่งผู้ใดทำการแก้ไขเปลี่ยนแปลงหรือย้ายเครื่องกั้นน้ำ มาตรวัดน้ำท่อเมนประปา ท่อประปาหรืออุปกรณ์ต่าง ๆ เว้นแต่จะได้รับอนุญาตหรือทำความตกลงกับการประปาองค์การบริหารส่วนตำบลท่าขึ้นข้อ ๒๐ ห้ามผู้ใดสูบน้ำจากท่อเมนประปาหรือท่อภายนอกโดยตรงโดยไม่ผ่านมาตรวัดน้ำโดยเด็ดขาดหากฝ่าฝืนมีโทษปรับตามอัตราท้ายข้อบัญญัตินี้และจะดำเนินคดีตามกฎหมายทั้งทางแพ่งและทางอาญาข้อ ๒๑ กรณีท่อภายในเกิดการชำรุดเสียหาย ผู้ใช้น้ำจะต้องดำเนินการซ่อมแซมและออกค่าใช้จ่ายในการซ่อมแซมเองทั้งหมดและต้องชำระค่าน้ำที่สูญไปจากการรั่วไหลเนื่องจากการชำรุดนั้นข้อ ๒๒ กรณีท่อเมนประปาหรือท่อภายนอกเกิดชำรุดมีน้ำประปารั่วไหลขึ้นผู้ใช้น้ำหรือผู้พบเห็นต้องรีบแจ้งให้การประปาทราบเพื่อทำการแก้ไขหรือซ่อมแซมโดยเร็วข้อ ๒๓ กรณีผู้ใช้น้ำมีข้อสงสัยว่ามาตรวัดน้ำมีความคลาดเคลื่อนในการวัดปริมาณการใช้น้ำหรือขัดข้องไม่เป็นปกติให้แจ้งต่อการประปาดำเนินการตรวจสอบโดยเร็วข้อ ๒๔ ห้ามผู้ใช้น้ำนำน้ำประปาที่การประปาอนุญาตให้ใช้ในครัวเรือนไปจำหน่ายในรูปแบบใดๆ ทั้งสิ้นข้อ ๒๕ ผู้ใช้น้ำประปารายใดประสงค์จะต่อท่อน้ำประปาเพื่อใช้ในการดับเพลิงในอาคารให้ยื่นคำขอเป็นกรณีพิเศษต่อการประปาองค์การบริหารส่วนตำบลท่าขึ้นท่อดับเพลิงส่วนบุคคลจะติดตั้งไว้ในเขตสถานที่ของผู้ใช้น้ำก็ได้แต่ให้ใช้เฉพาะกรณีเกิดเหตุเพลิงไหม้เท่านั้นซึ่งการประปาจะตีตราผนึกไว้ถ้าผู้ใช้น้ำมีความประสงค์จะทำการทดลองดับเพลิงเป็นครั้งคราวต้องแจ้งให้การประปาทราบเป็นหนังล่วงหน้าไม่น้อยกว่า๒๔ ชั่วโมง โดยให้เสียค่าใช้จ่ายตามที่กำหนดไว้ท้ายข้อบัญญัตินี้ข้อ ๒๖ ผู้ใช้น้ำประปารายใดประสงค์จะสูบน้ำส่งขึ้นบนอาคารสูงจะต้องทำบ่อพักหรือที่พักน้ำก่อนแล้วจึงสูบน้ำจากบ่อพักน้ำอีกต่อหนึ่งห้ามไม่ให้สูบน้ำจากเส้นท่อประปาโดยตรง เว้นแต่จะได้รับอนุญาตเป็นหนังสือจากเจ้าหน้าที่การประปาองค์การบริหารส่วนตำบลท่าขึ้นกรณีที่เจ้าหน้าที่การประปาองค์การบริหารส่วนตำบลท่าขึ้นตรวจพบว่ามีการสูบน้ำจากเส้นท่อประปาโดยตรงผู้ใช้น้ำหรือผู้กระทำดังกล่าวจะมีความผิดและต้องชำระค่าปรับตามที่กำหนดไว้ท้ายข้อบัญญัตินี้ข้อ ๒๗ ผู้ใช้น้ำจะต้องไม่ทำการปลูกสร้าง ต่อเติมโรงเรือนสิ่งปลูกสร้างอื่นใด หรือกระทำการใด ๆ อันอาจเกิดความเสียหายหรือเป็นอุปสรรคต่อระบบส่งน้ำประปาการบำรุงรักษามาตรวัดน้ำ ตลอดจนอุปกรณ์ต่าง ๆ เว้นแต่จะได้รับอนุญาตจากการประปาองค์การบริหารส่วนตำบลท่าขึ้นหากเจ้าหน้าที่การประปาพบเห็นการกระทำตามวรรคแรกให้เจ้าหน้าที่การประปามีสิทธิเข้าทำการรื้อถอนได้ตามสมควรแก่กรณี โดยผู้ใช้น้ำจะต้องออกค่าใช้จ่ายทั้งหมดข้อ ๒๘ กรณีมีท่อน้ำภายในอาคารที่ใช้น้ำจากแหล่งอื่นเช่น น้ำฝน น้ำบ่อ ฯลฯ ท่อน้ำดังกล่าวต้องแยกจากท่อภายในโดยเด็ดขาดข้อ ๒๙ หากผู้ใดมีเจตนาทุจริตเอาน้ำประปาไปใช้ หรือเปลี่ยนแปลงแก้ไขตัวเลขในมาตรวัดน้ำหรือทำให้มาตรวัดน้ำวัดค่าผิดไปจากการใช้น้ำประปาจริงหรือกระทำการใด ๆ ก็ตามเพื่อเอาน้ำประปาไปใช้การประปาองค์การบริหารส่วนตำบลท่าขึ้นจะงดจ่ายน้ำทันทีและจะต้องชำระค่าปรับตามที่กำหนดไว้ท้ายข้อบัญญัตินี้รวมทั้งชดใช้ค่าเสียหายในส่วนที่เกินค่าปรับให้แก่การประปาองค์การบริหารส่วนตำบลท่าขึ้นและจะดำเนินคดีตามกฎหมายทั้งทางแพ่งและทางอาญาข้อ ๓๐ ผู้ใช้น้ำประปาจะต้องยินยอมและอำนวยความสะดวกให้แก่เจ้าหน้าที่ในการตรวจสอบท่อประปาหรืออุปกรณ์ต่าง ๆ ที่เกี่ยวข้องกับการประปาได้ทุกเวลาเมื่อมีเหตุจำเป็นหมวด ๓อัตราค่าน้ำและการชำระค่าใช้น้ำ ข้อ ๓๑ ค่าน้ำประปาจะคิดเป็นลูกบาศก์เมตรตามที่กำหนดไว้ท้ายข้อบัญญัตินี้และราคาอาจเปลี่ยนแปลงได้โดยการประปาองค์การบริหารส่วนตำบลท่าขึ้นจะประกาศให้ทราบเป็นคราว ๆ ไปข้อ ๓๒ ค่าบำรุงรักษามาตรวัดน้ำ การเรียกเก็บค่าบำรุงรักษามาตรวัดน้ำการประปาองค์การบริหารส่วนตำบลท่าขึ้นจะเรียกเก็บรวมอยู่ในใบเสร็จรับเงินค่าน้ำประปาเป็นรายเดือนตามอัตราที่กำหนดไว้ท้ายข้อบัญญัตินี้ข้อ ๓๓ ผู้ใช้น้ำจะต้องชำระค่าน้ำประปาตามอัตราที่องค์การบริหารส่วนตำบลท่าขึ้นกำหนดภายใน๑๕ วันนับตั้งแต่วันที่ได้รับใบแจ้งหนี้กรณีผู้ใช้น้ำประปาไม่ชำระค่าน้ำประปาภายในกำหนดตามวรรคหนึ่งการประปาจะมีหนังสือแจ้งเตือน ๑ ฉบับ บอกกล่าวล่วงหน้าไม่น้อยกว่า ๓๐ วัน และหากครบกำหนดเวลาตามหนังสือแจ้งเตือนแล้วผู้ใช้น้ำยังไม่ชำระค่าน้ำประปาอีกการประปาจะงดจ่ายน้ำทันที จนกว่าจะได้รับการชำระค่าน้ำประปาเสร็จสิ้นข้อ ๓๔ ผู้ใช้น้ำรายใดถูกงดจ่ายน้ำเพราะไม่ชำระหนี้ค้างหรือเพราะเหตุอย่างอื่นภายหลังได้แจ้งความประสงค์ขอใช้น้ำต่อผู้ใช้น้ำรายนั้นต้องชำระหนี้ค้างค่าปรับ รวมทั้งค่าใช้จ่ายต่าง ๆ อันเกิดจากการขอใช้น้ำต่อทั้งหมดถ้าผู้ใช้น้ำชำระหนี้ที่ค้างทั้งหมดภายในกำหนดหกเดือนนับตั้งแต่การประปางดจ่ายน้ำแล้วการประปาจะทำการติดตั้งมาตรวัดน้ำให้ใช้น้ำตามเดิมทั้งนี้ ผู้ใช้น้ำต้องชำระค่าธรรมเนียมบรรจบมาตรวัดน้ำตามอัตราที่การประปากำหนดถ้าผู้ใช้น้ำชำระหนี้ที่ค้างทั้งหมดเมื่อพ้นกำหนดหกเดือนนับตั้งแต่การประปางดจ่ายน้ำแล้วผู้ใช้น้ำจะต้องยื่นคำขอใช้น้ำและชำระค่าใช้จ่ายในการติดตั้งประปาเช่นเดียวกับผู้ขอใช้น้ำรายใหม่ข้อ ๓๕ กรณีมาตรวัดน้ำเสียให้คิดอัตราค่าน้ำโดยเฉลี่ยจากค่าน้ำสามเดือนหลังสุดก่อนมาตรวัดน้ำเสียโดยนำอัตราค่าน้ำสามเดือนล่าสุดก่อนมาตรวัดน้ำเสียบวกรวมกันแล้วหารด้วยสามเว้นแต่กรณีมาตรวัดน้ำเสียในเดือนแรกที่เริ่มใช้น้ำจะคิดคำนวณที่ใช้ไปภายหลัง เมื่อองค์การบริหารส่วนตำบลท่าขึ้นได้เปลี่ยนมาตรวัดน้ำใหม่แล้วหมวด ๔การขอยกเลิกการใช้น้ำประปาและขอเงินประกันคืน ข้อ ๓๖ ผู้ใช้น้ำรายใดประสงค์ขอยกเลิกการใช้น้ำประปาและขอเงินประกันคืนให้นำหลักฐานต่อไปนี้มาแสดง(๑)บัตรประจำตัวประชาชน หรือบัตรประจำตัวข้าราชการ หรือบัตรประจำตัวพนักงานองค์การของรัฐพร้อมสำเนาบัตรของผู้ขอใช้น้ำและลงนามสำเนาถูกต้อง(๒)ใบเสร็จค่าประกันการใช้น้ำ หากไม่มีผู้ขอยกเลิกการใช้น้ำประปาและขอเงินประกันคืนต้องไปแจ้งความณ สถานีตำรวจ เพื่อใช้เป็นหลักฐานนำมาแสดงแทนใบเสร็จค่าประกันการใช้น้ำ(๓)ใบเสร็จชำระค่าน้ำประปาครั้งสุดท้าย หรือสำเนาใบเสร็จผู้ใช้น้ำประปาอาจทำหนังสือมอบอำนาจให้ผู้อื่นไปทำการแทนได้ผู้รับมอบอำนาจต้องนำหลักฐานตามข้อ (๑) (๓) และหลักฐานของผู้รับมอบอำนาจไปแสดงด้วยและเขียนคำร้องขอเลิกการใช้น้ำประปาเมื่อการประปาตรวจสอบแล้วหากปรากฏว่าไม่มียอดค้างชำระค่าน้ำประปาผู้ขอยกเลิกจะได้รับเงินประกันการใช้น้ำคืนเต็มจำนวน แต่หากมียอดค้างชำระค่าน้ำประปาการประปาจะหักจากเงินประกันการใช้น้ำและส่งคืนในส่วนที่เหลือ (ถ้ามี) ให้แก่ผู้ขอยกเลิกหมวด ๕บทเบ็ดเตล็ด ข้อ ๓๗ การประปาองค์การบริหารส่วนตำบลท่าขึ้น ทรงไว้ซึ่งสิทธิที่จะงดการส่งน้ำในเวลาหนึ่งเวลาใดชั่วคราวเมื่อมีเหตุจำเป็นโดยมิต้องแจ้งให้ผู้ใช้น้ำทราบล่วงหน้าก็ได้ การงดส่งน้ำตามวรรคหนึ่งหากมีระยะเวลาเกิน๒๔ ชั่วโมงขึ้นไปต้องประกาศให้ผู้ใช้น้ำประปาทราบโดยทั่วกันข้อ ๓๘ หากผู้ใช้น้ำกระทำการฝ่าฝืนข้อบัญญัตินี้หรือไม่ปฏิบัติตามคำแนะนำตักเตือนโดยชอบของเจ้าหน้าที่การประปาองค์การบริหารส่วนตำบลท่าขึ้นการประปาองค์การบริหารส่วนตำบลท่าขึ้นทรงไว้ซึ่งสิทธิ์ที่จะงดส่งน้ำได้ประกาศ ณ วันที่ ๑๖ พฤษภาคม พ.ศ.๒๕๖๐บุญโชค แก้วแกมนายกองค์การบริหารส่วนตำบลท่าขึ้น[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลท่าขึ้นเรื่อง การบริหารกิจการประปา พ.ศ. ๒๕๖๐(ดูข้อมูลจากภาพกฎหมาย)ปุณิกา/ธนบดี/จัดทำ๑๓ พฤศจิกายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๗๖ ง/หน้า ๑๗/๒ พฤศจิกายน ๒๕๖๑